open-index/open-wikipedia-markdown huggingface dataset:
მარინე გორდელაძე

**მარინე გორდელაძე** (დ. 3 სექტემბერი, 1954, თბილისი) — ქართველი ექიმი, მეცნიერი.

1977 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.

1978–1980 წლებში იყო თბილისის სახელმწიფო სამედიცინო ინსტიტუტის პედიატრიის კათედრის კლინიკური ორდინატორი. 1981–1984 წლებში საკავშირო სამედიცინო აკადემიის ექსპერიმენტული ენდოკრინოლოგიისა და ჰორმონთა ბიოქიმიის ინსტიტუტის ასპირანტი. 1985 წლიდან თბილისის სახელმწიფო სამედიცინო უნივერსიტეტის ენდოკრინოლოგიის კათედრის ასისტენტი. 1997 წლიდან იოდდეფიციტის სახელმწიფო პროგრამის მთავარი სპეციალისტი და საქართველოს დიაბეტიან ბავშვთა „დიაბეტური სკოლის“ დირექტორი. ავტორია 21 სამეცნიერო ნაშრომის. ექიმი–პედიატრი–ენდოკრინოლოგი, მედიცინის მეცნიერებათა კანდიდატი, მედიცინის ნაციონალური ცენტრის სამედიცინო პინელის ექსპერტი, ენდოკრინოლოგი.

1984 წელს დაიცვა საკანდიდატო დისერტაციის თემა — „აუტოიმუნური თირეოიდიტის დიაგნოსტიკისა და მიმდინარეობის თავისებურებანი ბავშვთა ასაკში.“ 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000, გვ. 79

## რესურსები ინტერნეტში
კატეგორია:დაბადებული 3 სექტემბერი
კატეგორია:დაბადებული 1954
კატეგორია:ქართველი ექიმები
კატეგორია:ქართველი ენ­დოკ­რი­ნო­ლოგები
ჟირაფი ჟოზე

**ჟირაფი ჟოზე** — ანიმაციური სერიალი და ამავე სახელობის გმირი, რომელიც ბავშვებისთვის შექმნილ საგანმანათლებლო და სხვა სახის ვიდოებში და გადაცემებში მონაწილეობს. პროექტის YouTube-ის არხზე 2023 წლის ოქტომბრისთვის არის 432,000,000-ზე მეტი  ნახვა.

## ისტორია 
პროექტი ეკუთვნის „სტუდია ველოსიპედს“, რომელიც დაარსდა 2017 წელს. წელს. პერსონაჟი წამყვანის და მთავარი გმირის როლს ასრულებს ბავშვებისთვის განკუთვნილ საგანმანათლებლო და გასართობ ვიდეოებში.

ჟირაფი ჟოზეს ირგვლივ ასევე გამოცემულია რამდენიმე წიგნი და სხვა პროდუქცია.

პერსონაჟის მონაწილეობით აგრეთვე დადგმული იყო სპექტაკლი თოჯინების თეატრში. აგრეთვე გადიოდა ტელეკომპანია „მთავარი არხის“ და „რუსთავი 2“-ის ეთერებში ეთერში და განთავსებულია სტრიმინგ-სერვის „კავეა პლუსზე“.

## რესურსები ინტერნეტში 
* YouTube-არხი
* გვერდი Facebook-ზე

## სქოლიო 
კატეგორია:ქართული ანიმაციური ტელესერიალები
ნელი გოფმანი

**ნელი გოფმანი** (დ. 1917, თბილისი — გ. 2005) — ქართველი ინჟინერი, მეცნიერი, ქიმიკოსი.

1940 წელს დაამთავრა საქართველოს პოლიტექნიკური ინსტიტუტის ქიმიური ტექნოლოგიის ფაკულტეტი.

1941-1944 წლებში გოფმანების ოჯახი გაასახლეს ჯერ ყაზახეთში, ხოლო შემდეგ ბოლნისის რაიონში. 1945 წელს დაბრუნდა საქართველოში და საქართველოს მეცნიერებათა აკადემიის ლითონისა და სამთო ქიმიის ინსტიტუტის სილიკატების ლაბორატორიაში უმცროს მეცნიერ-თანამშრომლად დაიწყო მუშაობა. 1946-1998 წლებში ის საქართველოს პოლიტექნუკური  ინსტიტუტის ელექტროქიმიის კათედრაზე მოღვაწეობდა და თავის ნიჭსა და უნარს არ იშურებდა ქვეყნისათვის საჭირო პროფესიული  და სამეცნიერო საკითხების გადაჭრაში. მისი სამეცნიერო მიმართულება ელექტროქიმიური ტექნოლოგია იყო და ამ სფეროში გამოქვეყნებული აქვს 80-მდე ნაშრომი, სახელმძღვანელო. მისი კვლევის შედეგები დანერგილია მაგნიუმის ჰიდტოელექტრომეტალურგიულ წარმოებაში. წლების განმავლობაში ხელმძღვანელობდა ქალაქის საწარმოთა გალვანოტექნიკოს-ინჟინრების სემინარებს, კითხულობდა ლექციებს სხვადასხვა ქარხნის თანამშრომლებისათვის.

## ბიბლიოგრაფია
* გამოყენებითი ელექტროქიმია : დენის ქიმიური წყაროების, ლითონთა კოროზიისა და გალვანოტექნიკის ლაბორატორიული პრაქტიკუმი - თბილისი, განათლება, 1973, გვ. 356

## ჯილდოები
* 1977 - პეტრე მელიქიშვილის სახელობის პრემია

## ლიტერატურა
* საქართველოს ინჟინერი ქალები, თბილისი 2008, გვ. 41-42

## რესურსები ინტერნეტში
კატეგორია:დაბადებული 1917
კატეგორია:გარდაცვლილი 2005
კატეგორია:ქართველი ინჟინრები
კატეგორია:ქართველი ქიმიკოსები
მარიამ გრიგალაშვილი

**მარიამ გრიგალაშვილი** (დ. 10 დეკემბერი, 1918, წრომი — გ. 1998) — ქართველი ექიმი, მეცნიერი.

1936 წელს დაამთავრა თბილისის მეორე სამედიცინო ტექნიკუმი. 1941 წელს თბილისის სახელმწიფო სტომატოლოგიური ინსტიტუტი.

1941–1943 წლებში მუშაობდა ჭიათურის პოლიკლინიკაში ექიმ–სტომატოლოგად. 1943 წლიდან მსახურობდა 2019–ე სპეციალიზებულ საველე ევაკოჰოსპიტალში ყბა–სახის ქირურგად ვოლხოვის, ლენინგრადის, ბალტიისპირეთისა და ბელორუსიის ფრონტებზე. 1946–1947 წლებში დემობილიზაციის შემდეგ მუშაობდა თბილისის სტომატოლოგიურ საავადმყოფოში ექიმ–ორდინატორად, ქირურგად. 1947–1951 წლებში სწავლას აგრძელებს თბილისის სახელმწიფო სამედიცინო ინსტიტუტის ქირურგიული სტომატოლოგიის კათედრის ასპირანტურაში, არის რესპუბლიკური სტომატოლოგიური საავადმყოფოს ექიმი–ორდინატორი, ქირურგიული სტომატოლოგიის კათედრის გამგე. 1953–1985 წლებში იყო სტომატოლოგიური ფაკულტეტის დეკანი. 1962 წლიდან იყო  თბილისის სახელმწიფო სამედიცინო ინსტიტუტის სტომატოლოგიური ფაკულტეტის ქირურგიული სტომატოლოგიის კათედრის ასისტენტი, 1970 წლიდან კი დოცენტი. 1979 წელს დაინიშნა ბავშვთა ასაკის სტომატოლოგიის კათედრის გამგეთ. 1984 წლის 30 მარტს თბილისის სახელმწიფო სამედიცინო ინსტიტუტის საბჭოს სხდომაზე როგორც გამონაკლისს, მიენიჭა პროფესორის წოდება. ა

1967 წელს დაიცვა საკანდიდატო დისერტაციის თემა — „კბილებისა და ყბების ძვლების სტრუქტურის მდგომარეობა სხივური ზემოქმედების პირობებში.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ.,. 2000 გვ. 80
* წიგნი ღირსებისა: ტ. 3/ შემდგ.: თამაზ ყიფიანი, თენგიზ გაჩეჩილაძე, გურამ სიმონიშვილი თბ., 2001 გვ. 54

## ბიბლიოგრაფია
* კბილებისა და ყბების ძვლების სტრუქტურის მდგომარეობა სხივური ენერგიის ზემოქმედების პირობებში - თბილისი, საბჭ. საქართველო, 1966 გვ. 57

## ჯილდოები
* 1998 - ღირსების ორდენი
* სამამულო ომის II ხარისხის ორდენი
* წითელი ვარსკვლავის ორდენი
* მედალი „შრომითი მამაცობისთვის“
* მედალი „საბრძოლო დამსახურებისთვის“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ.,. 2000 გვ. 80
* წიგნი ღირსებისა: ტ. 3/ შემდგ.: თამაზ ყიფიანი, თენგიზ გაჩეჩილაძე, გურამ სიმონიშვილი თბ., 2001 გვ. 54

## რესურსები ინტერნეტში
კატეგორია:დაბადებული 10 დეკემბერი
კატეგორია:დაბადებული 1918
კატეგორია:გარდაცვლილი 1998
კატეგორია:ქართველი სტომატოლოგები
კატეგორია:ქართველი ქირურგები
მანანა გორდეზიანი

**მანანა გორდეზიანი** (დ. 15 ოქტომბერი, 1940, ბაქო) — ქართველი ინჟინერი.

## ბიოგრაფია 
1962 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი.

1962-1967 წლებში იყო სასოფლო-სამეურნეო შენობებისა და ნაგებობების საკავშირო ს/კ ინსტიტუტის ასპირანტურა, მეცნიერ-თანამშრომელი. 1967-1976 წლებში მუშაობდა საქართველოს სოფლის მეურნეობის სამინისტროს №1 სამშენებლო-სარემონტო ტრესტის მთავარი ინჟინრის მოადგილედ, ტრესტ „ორგტექსოფლმშენის“ მმართველად. 1976-1999 წლებში იყო ამავე სამინისტროს ტრესტ „საქაგროტექსოფლმშენის“ მთავარი ინჟინერი, მმართველი. უშუალოდ ხელმძრვანელობდა სამინისტროს ობიექტების მშენებლობის საორგანიზაციო და სამშენებლო პროექტების განხორციელებას, სასოფლო მშენებლობაში პროგრესული ტექნოლოგიების დანერგვას, შრომის მეცნიერულ ორგანიზაციას, მშენებლობის ეკონომიკურ ანალიზს და სხვა. მიღებული აქვს საქართველოს მინისტრთა საბჭოს პრემია. 

## ჯილდოები
* 1999 - ღირსების მედალი

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017 გვ. 161-162.
* წიგნი ღირსებისა: ტ. 4/ შემდგ.: თამაზ ყიფიანი, თენგიზ გაჩეჩილაძე, გურამ სიმონიშვილი, თბ., 2002 გვ. 294

## რესურსები ინტერნეტში
კატეგორია:დაბადებული 15 ოქტომბერი
კატეგორია:დაბადებული 1940
კატეგორია:ქართველი ინჟინრები
თაისა გრძელიძე

**თაისა გრძელიძე** (დ. 9 სექტემბერი, 1948, ქუთაისი) — ქართველი ექიმი, მეცნიერი.

1975 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1975–1976 წლებში მუშაობდა თბილისის რესპუბლიკურ კლინიკურ საავადმყოფოში. 1976–1983 წლებში იყო ქუთაისის პათოლოგანატომიური სამსახურის რაიონთაშორისო ცენტრის მთავარი ექიმი. 1983–1992 წლებში ქუთაისის I ქალთა კონსულტაციის ენდოსკოპიური კაბინეტის ექიმი. 1992 წლიდან ამავე სამშობიარო სახლის ორდინატორი. ავტორია 14 სამეცნიერო ნაშრომის. ექიმი–მეან–გინეკოლოგი, მედიცინის მეცნიერებათა კანდიდატი, ქუთაისის აკაკი წერეთლის სახელობის სახელმწიფო უნივერსიტეტის თეორიული მედიცინის კათედრის გამგე.

1985 წელს დაიცვა საკანდიდატო დისერტაციის თემა — „საშვილოსნოს ლორწოვანი გარსის მორფოლოგიური თავისებურებები მენსტრუალური ყვითელი სხეულის ფუნქციის მოშლილობის და ორსულობის ყვითელი სხეული პირობებში მისი განვითარების ადრეულ ფაზებში.“ 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000, გვ. 81

## რესურსები ინტერნეტში
კატეგორია:დაბადებული 9 სექტემბერი
კატეგორია:დაბადებული 1948
კატეგორია:ქართველი ექიმები
ლეილა გრძელიძე

**ლეილა გრძელიძე** (დ. 1952, დიმი — გ. 21 ნოემბერი, 2022) — ქართველი ინჟინერი, მეცნიერი, ტექნოლოგი, ქიმიკოსი.

1975 წელს დაამთავრა საქართველოს პოლიტექნიკური ინსტიტუტის ქიმიური ტექნოლოგიის ფაკულტეტი და 1979 წელს ელექტროქიმიურ წარმოებათა ტექნოლოგიის კათედრის ასპირანტურა.

1976-1984 წლებში უმცროს მეცნიერ-თანამშრომლად მუშაობს მაგნიუმის საპრობლემო ლაბორატორიაში. 1990-1994 წლებში იყო განყოფილების უფროსი მრეწველობის სამინისტროში, 1994-2004 წლებში სახელმწიფო სამსახურშია, ჯერ საქართველოს პრეზიდენტის ადმინისტრაციაში განყოფილების, შემდეგ სამსახურის უფროსად, ხოლო 2004-2005 წლებში თბილისის პრემიერის მთავარი მრჩეველია. პარალელურად აგრძელებს სამეცნიერო-კვლევით და პედაგოგიურ საქმოანობას საქართველოს ტექნიკურ უნივერსიტეტში. მის მიერ პირველად, თვისობრივად ახალი ნედლეულის ტალკისა და პერლიტის გამოყენებით დადგენილ იქნა შემადგენლობა, რომლის საფუძველზეც მიღებულია საყოფაცხოვრებო დანიშნულების გამოწვის დაბალი ტემპერატუერის მქონე მხურვალმდეგი კერამიკული მასალა. წლების მანძილზე ლექციებს კითხულობს გარემოს საცვის კათედრაზე და დიდი წვლილი მიუძღვის ინჟინერ-ეკოლოგების აღზრდის საქმეში. 2004-2007 წლებში როგორც გაეროს განვითარების პროგრამების ექსპერტი საქმის წაროების საკითხებში, ხელმძრვანელობდა გაეროს სახელმწიფოს მოხელეთათვის ორგანიზებულ ტრეინინგების კურსს. გამოქვეყნებული აქვს 9 სამეცნიერო შრომა, რამდენიმე სახელმძვანელო და ლექსების კრებული. 

საკანდიდატო დისერტაციის თემა — „პერლიტისა და ტალკის შემცველი ახალი შემადგენლობის კერამიკული მასალების მექანიკური და მხურვალმედეგობის საკითხები.“

## ბიბლიოგრაფია
* ესXია : ლექსები (ავტორი). - თბილისი, ბაკმი, 2012. - გვ. 271- ISBN: 978-9941-426-25-4
* როგორ ვმართოთ ორგანიზაცია : მეთოდ.-პრაქტ. სახელმძღვ. - თბილისი, UNDP, 2008. გვ. 524
* საქმისწარმოება საჯარო დაწესებულებებში - თბილისი, 2006. - 155გვ
* საქმისწარმოება საჯარო დაწესებულებებში - თბილისი, UNDP, 2005. - გვ. 161

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია. თბ., 2000 გვ.18.

## რესურსები ინტერნეტში
კატეგორია:დაბადებული 1952
ნოდარ გრიგოლია

**ნოდარ გრიგოლია** (დ. 1 ივნისი, 1944, ჭოგნარი) — ქართველი ექიმი, მეცნიერი.

1968 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1968–1971 წლებში იყო ყაზახეთის სსრ ცელინოგრადის ოლქის ათბასარის რაისაავადმყოფოს ქირურგიული განყოფილების ორდინატორი. 1971–1974 წლებში ასპირანტი. 1975–1982 წლებში თბილისის სახელმწიფო სამედიცინო ინსტიტუტის საფაკულტეტო ქირურგიის კათედრის ასისტენტი. 1982–1991 წლებში დოცენტი. 1992–1994 წლებში პროფესორი. 1994 წლიდან თბილისის სახელმწიფო სამედიცინო უნივერსიტეტის სამკურნალო ფაკულტეტის ქირურგიულ სნეულებათა №3 კათედრის გამგე. ავტორია 152 სამეცნიერო ნაშრომის, გამოქვეყნებული აქვს ორი მონოგრაფია: „კარდიოსპაზმი“ და „კლინიკური ქირურგია.“ მისი ხელმძღვანელობით დაცულია 4 საკანდიდატო დისერტაცია. წლების განმავლობაში მუშაობდა აკადემიკოს ე. ფიფიას ხელმძღვანელობით და ითვლება მის მოწაფედ.

1975 წელს დაიცვა საკანდიდატო დისერტაციის თემა — „წყლულოვანი დაავადების თავისებურება მოხუცთა და ხანში შესულთა ასაკში.“

1989 წელს დაიცვა მოსკოვის II სამედიცინო ინსტიტუტის ქირურგიულ საბჭოზე სადოქტორო დისერტაციის თემა — „წყლულოვანი დაავადების კლინიკა და მკურნალობა ქალებში.“ 

## ბიბლიოგრაფია
* ქირურგიული დაავადებები : სახელმძღვანელო სამედიცინო უნივერსიტეტის სტუდენტებისა და ახალგაზრდა ექიმებისათვის თბილისი, მერიდიანი, 2012, გვ. 550 - ISBN: 978-9941-10-639-2
* ზოგადი ქირურგია : სახელმძღვ. სამედ. უნ-ტის სტუდ. და ახალგ. ექიმებისათვის - თბილისი, მერიდიანი, 2005, გვ. 382 ISBN: 99940-46-00-4
* ქირურგიული დაავადებები : სახელმძღვ. სამედ. უნ-ტის სტუდ. და ახალგ. ექიმებისათვის, თბილისი, მერიდიანი, 2005 გვ. 507 - ISBN: 99928-32-47-9
* კლინიკური ქირურგია : სახელმძღვ. სამედ. ინ-ტების სტუდ. თბილისი, 1996, გვ. 416

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 81

## რესურსები ინტერნეტში
კატეგორია:დაბადებული 1 ივნისი
კატეგორია:დაბადებული 1944
კატეგორია:ქართველი ქირურგები
Now and Then (The Beatles-ის სიმღერა)

„**Now and Then**“ — ჯონ ლენონის სიმღერა, თავდაპირველად, 1979 წელს, მომზადებული როგორც დემო, მაგრამ წლების განმავლობაში დაუსრულებელი. 2023 წლისთვის სიმღერა დაასრულეს The Beatles-ის წევრებმა, დაამატეს სხვადასხვა მუსიკალური პარტია და მოამზადეს გამოსაცემად. სიმღერა გამოიცა 2023 წლის 2 ნოემბერს როგორც ცალკეული ორმაგი A-მხარის მქონე სინგლი — „Love Me Do“-ს (1962) ახალი მიქსით. ამ სიმღერის გამოშვება ემთხვევა კრებულების *1962–1966* და *1967–1970* ახალი გამოცემების გამოსვლას, რომელთაგან უკანასკნელში შეტანილია „Now and Then“.

## შექმნა 
„Now and Then“ დაიწერა ჯონ ლენონის მიერ, 1970-იანი წლების ბოლოს, იგივე პერიოდში, რაც „Free as a Bird“ და „Real Love“, ორი სიმღერა, რომელიც შეიტანეს პროექტის *The Beatles Anthology* დისკებში. დაუსრულებელი სიმღერა ჩაწერილი

## The Beatles-ის ვერსია 
1994 წლის იანვარში პოლ მაკ-კარტნიმ ლენონის ქვრივისგან, იოკო ონოსგან მიიღო ორი დემო ფირი. ამ ფირებზე იყო თითქმის დასრულებული „Free as a Bird“ და „Real Love“, ასევე „Grow Old with Me“ და „Now and Then“. ამ უკანასკნელზე მუშაობა დაიწყო 1995 წლის მარტში. მაგრამ ლენონის ამ დემოს გარდაქმნის მცდელობისას კოლექტივმა შეწყვიტა ჩაწერა.

პოლ მაკ-კარტნის თქმით, ჯორჯ ჰარისონს არ სურდა ამის გაკეთება, ალბათ იმიტომ, რომ ახალი ტექსტები უნდა დაწერილიყო. პროდიუსერ ჯეფ ლინი იხსენებს: "სიმღერას ჰქონდა მისამღერი, მაგრამ კუპლეტები არ ვარგოდა. ჩვენ დავამატეთ უკანა ფონი, მაგრამ არ დავასრულეთ მუშაობა". აგრეთვე როლი ითამაშა ჩანაწერზე არსებულმა ტექნიკურმა დეფექტმა, რომლის მოცილებაც შეუძლებელი იყო.

2005 და 2006 წლებში საუბარი იყო დემოზე მუშაობაზე. როგორც ითქვა, სინგლი უნდა გამოჩენილიყო კოლექტივის მთლიანი კატალოგის ციფრული სახით ინტერნეტში განთავსებისთანავე.

## რესურსები ინტერნეტში
* Paul McCartney regrets not finishing third Beatles reunion song

## სქოლიო
კატეგორია:The Beatles Anthology
კატეგორია:The Beatles-ის სიმღერები
კატეგორია:ჯონ ლენონის სიმღერები
კატეგორია:სიმღერები ჯეფ ლინის პროდიუსერობით
კატეგორია:2023 წლის სინგლები
კატეგორია:სიმღერები ჯონ ლენონის ავტორობით
კატეგორია:Apple Records-ის სინგლები
ცისია გუგუტიშვილი

**ცისია გუგუტიშვილი** (დ. 26 აპრილი, 1933, თიანეთი) — ქართველი ექიმი, მეცნიერი.

1957 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.

1957-1960 წლებში იყო ადიგენის რაისაავადმყოფოს ექიმი-პედიატრი. 1960-1961 წლებში საქართველოს სსრ ჯანდაცვის სამინისტროს საბიუჯეტო ტუპერკულოზური და ბავშვთა სანატორიუმების უფროსი ინსპექტორ-პედიატრი. 1961-1964 წლებში პედიატრიის სამეცნიერო კვლევითი ინსტიტუტის ასპირანტი. 1963-1964 წლებში მოსკოვის ი. სეჩენოვის სახელობის სამედიცინო ინსტიტუტის მიზნობრივი ასპირანტი. 1965-1979 წლებში საქართველოს ჯანდაცვის სამინისტროს პედიატრიის სამეცნიერო კვლევითი ინსტიტუტის მოზრდილ ბავშვთა განყოფილების უმცროსი, მოგვიანებით1979-1988 წლებში უფროსი მეცნიერ-თანამშრომელი. 1988 წლიდან ამავე ინსტიტუტის კარდიორევმატოლოგიური განყოფილების ხელმძღვანელი. ავტორია 135 სამეცნიერო ნაშრომის. მისი ხელმძღვანელობით მომზადდა 10 საკანდიდატო დისერტაცია. არის ექიმი-პედიატრი, მედიცინის მეცნიერებათა დოქტორი, ი. ფაღაღავას სახელობის პედიატრიის სამეცნიერო კვლევითი ინსტიტუტის კარდიო-რევმატოლოგიური განყოფილების ხელმძღვანელი, პროფესორი.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 82

## რესურსები ინტერნეტში
კატეგორია:დაბადებული 26 აპრილი
კატეგორია:დაბადებული 1933
კატეგორია:ქართველი ექიმები
პატარა ანიუი

**პატარა ანიუი** () — მდინარე რუსეთში, ძირითადად ჩუკოტკის ავტონომიურ ოკრუგში. დიდ ანიუისთან ერთად წარმოქმნის მდინარე ანიუის. სათავეს იღებს ანადირის ზეგანზე. სიგრძე 750 კმ. აუზის ფართობი 49,8 ათასი კმ². იკვებება თოვლისა და წვიმის წყლით. წყალდიდობა იცის მაის-ივნისში, ზაფხულში წვიმების შემდეგ არის წყალმოვარდნები. გაყინულია სექტემბრის ბოლოდან ივნისის დასაწყისამდე.

## სქოლიო 
კატეგორია:ჩუკოტკის ავტონომიური ოკრუგის მდინარეები
დიდი ანიუი

**დიდი ანიუი** () — მდინარე რუსეთში, ძირითადად ჩუკოტკის ავტონომიურ ოკრუგში. პატარა ანიუისთან ერთად წარმოქმნის მდინარე ანიუის. სათავეს იღებს ანადირის ზეგანზე. სიგრძე 693 კმ. აუზის ფართობი 57,2 ათასი კმ². საზრდოობს თოვლისა და წვიმის წყლით. წყალდიდობა ახასიათებს მაის-ივნისში, ზაფხულში წვიმების შემდეგ იცის წყალმოვარდნები. იყინება სექტემბრის ბოლოს, ლღვება ივნისის დასაწყისამდე.

## სქოლიო 
კატეგორია:ჩუკოტკის ავტონომიური ოკრუგის მდინარეები
მანანა გუგუშვილი

**მანანა გუგუშვილი** (დ. 1944, თბილისი ) — ქართველი ბიოლოგი.

1966 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ბიოლოგიის ფაკულტეტი ადამიანისა და ცხოველთა ფიზიოლოგიის სპეციალობით.

1967-1970 წლებში იყო საქართველოს მეცნიერებათა აკადემიის ი.ბერიტაშვილის სახელობის ფიზიოლოგიის ინსტიტუტის ასპირანტი. 1971-1977 წლებში ამავე ინსტიტუტის ჰემისფეროთა ურთიერთობის შემსწავლელი ლაბორატორიის უმცროსი, 1978-1988 წლებში უფროსი, 1989-2002 წწ. წამყვანი მეცნიერი თანამშრომელი. 2002 წლიდან - ამავე ლაბორატორიის უფროსი მეცნიერი თანამშრომელი.

## ჯილდოები
* საქართველოს სახელმწიფო პრემია , მეცნიერებისა და ტექნიკის დარგში 

## ლიტერატურა
* საქართველოს მეცნიერებისა და ტექნიკის დარგის სახელმწიფო პრემიის ლაურეატები 1993-2004 წლებში  თბ., 2012 გვ. 48

## რესურსები ინტერნეტში
კატეგორია:დაბადებული 1944
ანიუი (კოლიმის შენაკადი)

**ანიუი** () — მდინარე რუსეთში, იაკუტიაში (სახა), კოლიმის მარჯვენა შენაკადი. წარმოიქმნება მდინარეების დიდი და პატარა ანიუის შეერთებით. სათავეს იღებენ ანადირის ზეგანზე. სიგრძე სულ 8 კმ (შემდგენლების შერთვის შემდეგ). აუზის ფართობი (შემდგენლების ჩათვლით) 107 ათასი კმ². იკვებება წვიმისა და თოვლის წყლით. წყალდიდობა იცის მაის-ივნისში, ზაფხულის წვიმების შემდეგ კი წყალმოვარდნები. ქვემო წელზე წყლის საშუალო წლიური ხარჯია 650 მ³/წმ. გაყინულია დაახლოებით 9 თვე. ანიუის აუზში 7 ათასზე მეტი ტბაა საერთო ფართობით 705 კმ². ანიუის სისტემა გამოიყენება სანაოსნოდ, ხე-ტყის დასაცურებლად, სათევზაოდ (მუქსუნი, ნელმა და სხვ.) და წყალმომარაგებისათვის.

## სქოლიო 
კატეგორია:სახის მდინარეები
ანიუი

**ანიუი** () შეიძლება აღნიშნავდეს:
* ანიუი — მდინარე რუსეთში, კოლიმის შენაკადი;
* ანიუი — მდინარე რუსეთში, ამურის შენაკადი.

## იხილეთ აგრეთვე 
* დიდი ანიუი
* პატარა ანიუი
ჰელიონი

**ჰელიონი** (აღნიშვნა: ^3He, ან ^3_2He) — ჰელიუმის ყველაზე მჩატე იზოტოპის ^3He-ის ატომის ბირთვი, რომლის მასური რიცხვი A=3. შეიცავს 3 ნუკლონს (2 პროტონსა და 1 ნეიტრონს). ჰელიონის მასა (m_h) ტოლია . სტაბილურია. სპინი ½, ჯერადობა დადებითი აქვს. 

## რესურსები ინტერნეტში
* helion
* McNaught A. D., Wilkinson A. (Hrsg.): *Compendium of Chemical Terminology (the «Gold Book»).* Blackwell Scientific Publications, Oxford 1997, ISBN 0-86542-684-8 ().

## სქოლიო
I/O (პიტერ გებრიელის ალბომი)

***I/O*** (სტილიზებული როგორც ***i/o***) — ინგლისელი როკ მუსიკოს პიტერ გებრიელის მეათე სტუდიური ალბომი (მერვე — საუნდტრეკების და სხვა ალბომების გამოკლებით). იგი გამოიცა 2023 წლის 1 დეკემბერს, Real World Records-ის მიერ. *i/o* არის გებრიელის ახალი ორიგინალური მასალის შემცველი პირველი სრულყოფილი ალბომი, *Up*-ის შემდეგ.

## სიმღერების სია
**შენიშვნები**
* ციფრულ და 2CD/Blu-ray გამოცემებში „Live and Let Live“-ს Dark-Side და In-Side მიქსები გახანგრძლივებულია 25 წამით. იგივე ხანგრძლივობა მას აქვს Dark-Side მიქსის გრამფირფიტის ვერსიაში.
* ამასთან, ორმაგ გრამფირფიტაზე სიმღერების სია დაყოფილია ოთხ მხარედ. ყოველ მათგანზე წარმოდგენილია სამი სიმღერა, თუმცა თანმიმდევრობა შეცვლილია (მხარის ხანგრძლივობის შეზღუდვის გამო). ესენია:
**3 და 2 მხარე A-ზე
**5, 4 და 9 მხარე B-ზე
**6, 7, 8 მხარე C-ზე
**მხარე D-ზე წარმოდგენილია სტანდარტული თანმიმდევრობა (10, 11, 12).

## სქოლიო
კატეგორია:2023 წლის ალბომები
კატეგორია:პიტერ გებრიელის ალბომები
კატეგორია:Real World Records-ის ალბომები
კატეგორია:EMI Records-ის ალბომები
კატეგორია:ალბომები პიტერ გებრიელის პროდიუსერობით
კატეგორია:ინგლისელი შემსრულებლების არტ-როკ ალბომები
კულუ (მდინარე)

**კულუ** () — მდინარე რუსეთში, ხაბაროვსკის მხარესა და მაგადანის ოლქში. მდინარე კოლიმის მარჯვენა შემდგენელი. წარმოიქმნება მდინარეების ხუჯახისა და კენიელიჩის შეერთებით, რომლებიც სათავეს იღებენ სუნტარ-ხაიატის ქედის აღმოსავლეთ განშტოებებზე. სიგრძე 300 კმ (მდ. კენიელიჩის სათავიდან — 384 კმ). იკვებება შერეულად. ქვემო წელზე წყლის საშუალო ხარჯია 92 მ³/წმ. იყინება ოქტომბერში, ლღვება მაისის ბოლოს.

## სქოლიო 
კატეგორია:ხაბაროვსკის მხარის მდინარეები
კატეგორია:მაგადანის ოლქის მდინარეები
ბახაფჩა

**ბახაფჩა** () — მდინარე რუსეთში, მაგადანის ოლქში. კოლიმის მარჯვენა შენაკადი. სიგრძე 291 კმ, აუზის ფართობი 13,8 ათასი კმ². მიედინება მთაგორიან რელიეფზე, ქვემო წელი ჭორომიანია. ძირითადად იკვებება წვიმის წყლებით. იყინება ოქტომბერში, ლღვება მაისში.

## სქოლიო 
კატეგორია:მაგადანის ოლქის მდინარეები
ბუიუნდა

**ბუიუნდა** () — მდინარე რუსეთში, მაგადანის ოლქში. კოლიმის მარჯვენა შენაკადი. სიგრძე 434 კმ, აუზის ფართობი 24&nbsp;800 კმ². მიედინება კოლიმის მთიანეთში; ქვემო წელი ჭორომიანია. იკვებება თოვლისა და წვიმის წყლებით. გაყინულია ოქტომბრიდან მაისამდე. ბუიუნდის აუზში 1500-ზე მეტი ტბაა.

## სქოლიო 
კატეგორია:მაგადანის ოლქის მდინარეები
ბალიგიჩანი

**ბალიგიჩანი** () — მდინარე რუსეთში, მაგადანის ოლქში. კოლიმის მარჯვენა შენაკადი. წარმოიქმნება მდინარეების ლევი-ბალიგიჩანისა და პრავი-ბალიგიჩანის შეერთებით. სიგრძე 352 კმ (ლევი-ბალიგიჩანის სათავიდან — 400 კმ), აუზის ფართობი 17&nbsp;600 კმ². მიედინება კოლიმის მთიანეთში. ძირითადად იკვებება წვიმის წყლებით. იყინება ოქტომბრის დასაწყისში, ლღვება მაისის ბოლოს. იყენებენ ხე-ტყის დასაცურებლად.

## სქოლიო 
კატეგორია:მაგადანის ოლქის მდინარეები
ცარო გრიგოლაშვილი

**ცარო გრიგოლაშვილი** (დ. 1950, დუშეთი) — ქართველი ტექნოლოგი, ინჟინერი, მეცნიერი.

1974 წელს დაამთავრა საქართველოს პოლიტექნიკური ინსტიტუტის გორის ფილიალის საღამოს სწავლების დაკონსერვების ტექნოლოგიის ფაკულტეტი და საქართველოს სასოფლო-სამეურნეო ინსტიტუტის ასპირანტურა.

1971-1978 წლებში გორის საკონსერვო ქარხანაში მუშაობდა მუშად, ბრიგადირად, ლაბორანტად, მიკრიბიოლოგად, ქიმიკოს-ანალიტიკოსად. 1978 წელს ის ქარხნის ცენტრალური ლაბორატორიის უფროსად დაინიშნა. 2000 წელს ც. გრიგოლაშვილი ს/ს. „გორკონის“ მთავრი ტექნოლოგი, ხოლო  შემდეგ  „გორკონთან“ არსებული შპს „ჯეო-კონცენტრატის“ დირექტორის მოადგილეა. 2004 წელს ტრეინინგებისა და სასწავლო პროგრამებში მონაწილეობის მისაღებად იმყოფებოდა მიჩიგანის უნივერსიტეტში, მსოფლიოში არსებული მოთხოვნების შესასწავლად  და გამოცდილების გასაზიარებლად, სადაც მიიღო „საერთაშორისო კვების უსაფრთხოებისა და ხარისხის კონტროლის სისტემის“ სერთიფიკატი.

## ლიტერატურა
* საქართველოს ინჟინერი ქალები თბილისი 2008, გვ. 43-44

## რესურსები ინტერნეტში
კატეგორია:დაბადებული 28 მაისი
კატეგორია:დაბადებული 1950
კატეგორია:ქართველი ინჟინრები
სკალდი

**სკალდი** — ერთ-ერთმა სკანდინავიურ წყაროებში ხშირად დასახელებულმა პოეტმა, შეადგინა სკალდური პოეზია, ძველი ნორვეგიული პოეზიის ორი სახეობიდან ერთ-ერთი, მეორე კი ედიური პოეზიაა. სკალდიური ლექსები ტრადიციულად მეფეების საპატივსაცემოდ იწერებოდა, მაგრამ ზოგჯერ სხვა მიზნებისთვისაც იყო. სკალდური ლექსები მოიცავს როგორც პოემებს, ასევე პატარა ლექსებს. ისინი შედარებით უფრო ლამაზი ფორმით და დიქციითაა მოცემული, ვიდრე ედიკური ლექსები. სკალდურ ლექსებში იყენებენ ბევრ კენინგს, რომელიც მოითხოვს გარკვეულ ცოდნას სკანდინავიური მითოლოგიის შესახებ, ასევე იყენებდნენ ჰეიტს, ფორმალური არსებითი სახელები, რომლებიც გამოიყენება პროზაული სინონიმების ნაცვლად. Dróttkvætt მეტრი არის სკალდიური ლექსის ფორმა, რომელიც ყველაზე ხშირად იყენებს შიდა რითმსა და ალიტერაციას.

შემორჩენილია 5500-ზე მეტი სკალდიური ლექსი და პოემა, რომლებიც შემონახულია 700-ზე მეტ ხელნაწერში, მათ შორის რამდენიმე საგაში და სნორი სტურლუსონის პროზაში, ედდაში, სკალდიური კომპოზიციის სახელმძღვანელოში, რამაც გამოიწვია ხელოვნების აღორძინება. შემორჩენილი ლექსებიდან ყველა თავდაპირველი სახით არ მოიპოვება, ბევრი მათგანი ნაწყვეტის სახითაა შემორჩენილი, აგრეთვე ბევრის ავტორი უცნობია. ჩვენთვის ცნობილი პირველი პოეტი რომელიც მოღვაწეობდა პოეზიის ამ სფეროში და რომლის ლექსებიც დღემდე შემორჩა გახლავთ ბრაგი ბოდასონი, IX საუკუნის პირველი ნახევრის ნორვეგიელი სკალდი (ამ სახელით ხშირად მოიხსენიებენ ამ სფეროში მოღვაწე პოეტებს). იმ სკალდების უმეტესობა, რომელთა შესახებ ინფორმაციამ ჩვენამდე მოაღწია, ვიკინგების ხანაში ნორვეგიის მეფეების კარზე მოღვაწეობდნენ, მათი უმეტესობა ისლანდიელი იყო. მათი ლექსების და პოემების თემა ხშირად მითიური იყო სანამ სკანდინავიელები გაქრისტიანდებოდნენ, შემდეგ კი უმეტესად ისტორიული, ამ ნაწარმოებებში დეტალურად იყო აღწერილი სკალდების საქმეები. მათი ეს ტრადიცია მოგვიანებით შუა საუკუნეებშიც გაგრძელდა.

## ლიტერატურა 
*Margaret Clunies Ross (2007) *Eddic, Skaldic, and Beyond: Poetic Variety in Medieval Iceland and Norway* (Fordham University Press, 2014) 

## რესურსები ინტერნეტში 
* *Den norsk-islandske skjaldedigtning*
* pdfs of *Den norsk-islandske skjaldedigtning* photographic reprints, Copenhagen: Rosenkilde og Bagger, 1967
* Index of Old Norse/Icelandic Skaldic Poetry Jörmungrund database
* *Lexicon poeticum antiquæ linguæ septentriolanis: ordbog over det norsk-islandske skjaldesprog*, 2nd ed. Copenhagen: Det kongelige nordiske oldskriftselskab, 1913–16 Jörmungrund database
* *Corpus poeticum boreale*. Volume 2: *Court Poetry*, 1883 

კატეგორია:ისლანდიური ლიტერატურა
კატეგორია:სკანდინავიური მითოლოგია
კატეგორია:პოეზია
კატეგორია:ვიკინგები
ჩემი ბოშები

**ჩემი ბოშები** — კინოსტუდია „ქართული ფილმის“ 1987 წლის კინოფილმი, რეჟისორი — ლეილა გორდელაძე. ფილმი გადაღებულია ნოდარ დუმბაძის მოთხრობების მიხედვით.

## სიუჟეტი
მეორე მსოფლიო ომის დროს გურიის ერთ-ერთ სოფელს მის მახლობლად დაბანაკებული ბოშების ხმაური გამოაცოცხლებს. ბოშები სოფლის მოსახლეობისთვის ბევრ სასიკეთო საქმეს აკეთებენ.

## როლებში
* მიტო მაჭუტაძე — ნოდარი
* ნაზი კეჭაყმაძე — ბებია
* სვეტლანა ტომა 
* არტურ ჟუკოვი — სავკა
* რედიკა სანდუ — მარიანკა
* მიხაი ფუსუ — მიხალა
* ვლადიმერ საკიზჩი 
* გელა გიორგაძე — გენო
* კახა გიორგაძე — ჯემალი
* რუსუდან ქვლივიძე 
* მიხეილ ვაშაძე — ლევარსი ბერეჟიანი
* სონია გორშკოვა — დუსია
* გულჩინა დადიანი 
* გოვენ ჭეიშვილი
* ცისანა გოქსაძე
* გოჩა ყურაშვილი
* თამარ მამულაშვილი
* იური ჯიჯეიშვილი

## რესურსები ინტერნეტში
* 
* 

კატეგორია:ქართულენოვანი ფილმები
კატეგორია:1987 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:ქართულ მოთხრობებზე დაფუძნებული ფილმები
კატეგორია:ლეილა გორდელაძის ფილმები
კატეგორია:ნოდარ დუმბაძის ნაწარმოებებზე დაფუძნებული ფილმები
აარონ რამსდეილი

**აარონ რამსდეილი** (; დ. 14 მაისი, 1998, სტოკ-ონ-ტრენტი) — ინგლისელი ფეხბურთელი. ინგლისის პრემიერ ლიგის „არსენალისა“ და ინგლისის ეროვნული საფეხბურთო ნაკრების წევრი.

რამსდეილმა პროფესიონალური საფეხბურთო კარიერა „შეფილდ იუნაიტედში“ დაიწყო, 2017 წელს შეუერთდა „ბორნმუთს“. მომდევნო სეზონები იჯარით „ჩესტერფილდსა“ და „უიმბლდონში“ გაატარა. 2020 წელს „შეფილდმა“ 18 მილიონ გირვანქა სტერლინგად დაიბრუნა.

2021 წლის ზაფხულის სატრანსფერო ფანჯარაზე „არსენალმა“ ის 30 მილიონ გირვანქა სტერლინგად შეიძინა, რითიც რამსდეილი კლუბის ისტორიაში ყველაზე ძვირადღირებული მეკარე გახდა.

## მიღწევები 
### საკლუბო: 
**არსენალი**:
* ინგლისის საფეხბურთო სუპერთასი: 2023

### პირადი ჯილდოები: 
* PFA პრემიერ ლიგის სეზონის საუკეთესო გუნდი: 2022-23

## რესურსები ინტერნეტში 
* 

კატეგორია:დაბადებული 19 მაისი
კატეგორია:დაბადებული 1998
კატეგორია:ბოლტონ უონდერერსის ფეხბურთელები
კატეგორია:შეფილდ იუნაიტედის ფეხბურთელები
კატეგორია:ბორნმუთის ფეხბურთელები
კატეგორია:ჩესტერფილდის ფეხბურთელები
კატეგორია:ლონდონის არსენალის ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:პრემიერ ლიგის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
დღესასწაული დღესასწაულის მოლოდინში

**დღესასწაული დღესასწაულის მოლოდინში** — კინოსტუდია „ქართული ფილმის“ 1989 წლის ფილმი, რეჟისორი — ლეილა გორდელაძე. ფილმი გადაღებულია ფაზილ ისკანდერის მოთხრობების მიხედვით.

## სიუჟეტი
ფილმი ასახავს XX საუკუნის 30-იანი წლების ერთი სოხუმური ოჯახის ისტორიას.

## როლებში
* თამაზ ბოკერია — ჩიკი
* ვერა ივლევა — ჩიკის დეიდა
* გია აბესალაშვილი — ჩიკის ძია
* ჯემალ კალოიანი — ონიკა
* ფილიპე ძიკევიჩი — ლესიკა
* ნინო ნიჟარაძე — ლიკა
* ოლესია მარჩენკო — სონკა
* დიონის სტილიდი — ბოჩო
* იური ცანავა — სურენი
* ვალენტინა ტელიჩკინა — ვალია, სურენის ცოლი
* არმაის სარქისიანცი — ალიხანი
* ვლადიმერ ანტონიკი  — მოტია
* გარეგინ აბრამიანი — კეროპკინი
* გალინა ივლევა — ფაინა
* ნოდარ მასხულია — მასწავლებელი
* ია ფარულავა — როზა
* პეტია კარინი — შურიკა
* ანდრეი პიმენიდი — ანდრეი

## რესურსები ინტერნეტში
* 
* 

კატეგორია:ქართულენოვანი ფილმები
კატეგორია:1989 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:ლეილა გორდელაძის ფილმები
კატეგორია:მოთხრობებზე დაფუძნებული ფილმები
ნელი მუტი

**ნელი ბუტეტე ქაშუმბა მუტი** (; დ. 30 აგვისტო, 1956) — ზამბიელი პოლიტიკოსი და ადვოკატი. ზამბიის ეროვნული ასამბლეის სპიკერი 2021 წლის 3 სექტემბრიდან. ზამბიის ისტორიაში პირველი ქალი აღნიშნულ თანამდებობაზე.

2023 წლის 5 ოქტომბერს მუტის მიენიჭა თანამეგობრობის პარლამენტის 2023 წლის ჯილდო თანამეგობრობის 66-ე საპარლამენტო კონფერენციაზე აკრაში, განა.

## სქოლიო
კატეგორია:დაბადებული 30 აგვისტო
კატეგორია:დაბადებული 1956
კატეგორია:ზამბიელი პოლიტიკოსები
კატეგორია:ზამბიელი ქალი პოლიტიკოსები
კატეგორია:ცოცხალი ადამიანები
ნატო შავლაყაძე

**ნატო შავლაყაძე** (დ. 15 იანვარი, 1966 ) — ქართველი სამოქალაქო უფლებების დამცველი. 

დაიბადა ქ. თბილისში. 

დაამთავრა თბილისის აგრარული უნივერსიტეტის ტექნოლოგიური ფაკულტეტი დაკონსერვების ტექნოლოგიის სპეციალობით და ამავე უნივერსიტეტის სამართალმცოდნეობის ფაკულტეტი. მუშაობდა უფროს ლაბორანტად ეკონომიკისა და მართვის სამეცნიერო-კვლევით ინსტიტუტში.  არის ქალთა კლუბ „პეონის“ თავმჯდომარე 1998 წლიდან და 2003 წლიდან ხელმძღვანელობს „ძალადობისაგან დაცვის ეროვნულ ქსელს“. ნატო შავლაყაძე არის საქართველოს ქალთა კოალიციის, პატიმართა ვადამდე გათავისუფლების კომისიის, სახელმწიფო და არასამთავრობო სექტორის წარმომადგენლებისაგან შემდგარი ანტიტრეფიკინგული სამუშაო ჯგუფის, ოჯახში ძალადობის აღკვეთის  ღონისძიებათა განმახორციელებელი საუწყებათაშორისო საბჭოს წევრი და ადამიანის უფლებათა დაცვის ექსპერტი.

## ლიტერატურა
თავისუფლების დღიურები, 2014, რადიო „თავისუფლების“ პროექტი, თბ., 2015, გვ. 232

## რესურსები ინტერნეტში
კატეგორია:დაბადებული 1966
კატეგორია:დაბადებული 15 იანვარი
კატეგორია:ცოცხალი ადამიანები
დონატილ მუკაბალისა

**დონატილ მუკაბალისა** (; დ. 30 ივლისი, 1960) — რუანდელი პოლიტიკოსი და ადვოკატი. რუანდის დეპუტატთა პალატის თავმჯდომარე. დეპუტატთა პალატის თავმჯდომარედ აირჩიეს 2013 წელს საპარლამენტო არჩევნების შედეგად.

## ბიოგრაფია
დონატილ მუკაბალისა დაიბადა 1960 წლის 30 ივლისს ნიამატაში. სწავლობდა სამართალს კიგალის დამოუკიდებელ უნივერსიტეტში. 

იგი მუშაობდა ჯანდაცვის მსოფლიო ორგანიზაციაში და 16 წელი გაეროს განვითარების პროგრამაში.

მუკაბალისამ პოლიტიკაში ჩართვა გადაწყვიტა 2000 წელს, რაც დაემთხვა გენოციდის შემდეგ გარდამავალ და პოლ კაგამეს პრეზიდენტობის პერიოდს. 2003 წელს აირჩიეს რუანდის პარლამენტის დეპუტატად და ამ თანამდებობაზე დარჩა 2008 წლამდე. 2011 წლიდან 2013 წლამდე იგი რუანდის სენატორია. 2013 წლის საკანონმდებლო ორგამოს არჩევნების შემდეგ იგი კვლავ აირჩიეს პარლამენტის წევრად და გახდა დეპუტატთა პალატის პრეზიდენტი, მიუხედავად იმისა, რომ მისმა პარტიამ რამდენიმე ადგილი დაიკავა პარლამენტში.

## სქოლიო
კატეგორია:დაბადებული 30 ივლისი
კატეგორია:დაბადებული 1960
კატეგორია:რუანდელი პოლიტიკოსები
კატეგორია:რუანდელი პოლიტიკოსი ქალები
კატეგორია:ცოცხალი ადამიანები
გაეროს გენერალური ასამბლეის მესამე სესია

**გაეროს გენერალური ასამბლეის მესამე სესია** — გაიმართა 1948 წლის 21 სექტემბრიდან 12 დეკემბრამდე პარიზში და 1949 წლის 5 აპრილიდან 18 მაისამდე ნიუ-იორკში. გაერთიანებული ერების ორგანიზაციის მუდმივი შტაბ-ბინა ჯერ არ არსებობდა, ამიტომ გენერალური ასამბლეის სესიები მოიწვიეს სხვადასხვა ქალაქში; ეს იყო პირველი, რომელიც ჩატარდა კონტინენტურ ევროპაში.

გაეროს გენერალური ასამბლეის პრეზიდენტი მესამე სესიის ორივე ნაწილისთვის იყო ავსტრალიელი ჰერბერტ ვერე ევატი.

## წინაპირობა 
სესია იმართებოდა მეორე მსოფლიო ომის დასრულებიდან სამი წლის შემდეგ, სწორედ კონფლიქტმა დაარწმუნა ამერიკის შეერთებული შტატები და სხვა ქვეყნები, რომ კოლექტიური უსაფრთხოება კიდევ ერთხელ ეცადათ ომისშემდგომი პერიოდის წარუმატებლობის შემდეგ და ხალხი იმედოვნებდა, რომ ეს მიდგომა ამჯერად იმუშავებდა. 1948 წლისთვის ადრეული ცივი ომის პერიოდის დაძაბულობა უკვე აშკარა იყო. მსგავსი ცერემონიები ასევე გაიმართა დასავლეთ და აღმოსავლეთ ევროპაში, მათ შორის: ბელგიაში, საფრანგეთში, ჩეხოსლოვაკიასა და პოლონეთში, ისევე როგორც მსოფლიოს სხვა ნაწილებში.ჩვენ განსაკუთრებით ვლოცულობთ გაერთიანებული ერების ასამბლეისთვის, რომელიც გაიხსნება პარიზში. მიეცით იქ შეკრებილ მამაკაცებსა და ქალებს თქვენი განგებულების განცდა და იმის ცოდნა, რომ ყველა ადამიანის სიკეთე წინ უნდა უსწრებდეს რომელიმე ცალკეულ ადამიანს, რასას ან ერს. ამინ.

## პარიზის ნაწილი 
[მარცხნივ|მინი| [ელეონორა რუზველტი|ელეონორ რუზველტი ამერიკელ დელეგატებთან ერნესტ გროსთან და ფილიპ ჯესაპთან ერთად ასამბლეის სესიის მეორე დღეს]]
წარმომადგენლები შეხვდნენ 1948 წლის 21 სექტემბრიდან 12 დეკემბრის ჩათვლით პარიზში, მესამე სესიის მოწვევის მიზნით. პარიზის სესიაზე დასავლეთსა და აღმოსავლეთ ბლოკს შორის უთანხმოებები გამოირჩეოდა, საბჭოთა კავშირის დელეგაციის ხელმძღვანელმა ანდრეი ვიშინსკიმ გააკრიტიკა შეერთებული შტატების დელეგაციის თავმჯდომარის მოვალეობის შემსრულებელი ჯონ ფოსტერ დალესი. ბოლოს საბჭოთა კავშირმა გამოთქვა იმედგაცრუება იმის გამო, რომ არცერთმა მისმა წინადადებამ წარამტყებას ვერ მიაღწია.  პარიზის სესიაზე ასევე შეეხო კორეის ნახევარკუნძულზე არსებულ ვითარებას და 48 ხმით და 6 მოწინააღმდეგით გამოაცხადა კორეის რესპუბლიკა იქ ერთადერთ ლეგიტიმურ მთავრობად. კომიტეტის ბევრი სხდომა ქალაქგარეთ, სოფელ ლეიკ საქსესში გაიმართა. ამ რეზოლუციით გაეროს წევრი გახდა ისრაელი.

## სქოლიო
კატეგორია:გაეროს გენერალური ასამბლეის სესიები
გაეროს გენერალური ასამბლეის მეათე საგანგებო რიგგარეშე სესია

**გაეროს გენერალური ასამბლეის მეათე საგანგებო რიგგარეშე სესია** — ეძღვნება ისრაელ-პალესტინის კონფლიქტს: დასავლეთ სანაპიროს და ღაზას სექტორის მიმდინარე ოკუპაციას. სხდომა პირველად მოიწვიეს 1997 წელს გენერალური ასამბლეის პრეზიდენტის, მალაიზიელი რაზალი ისმაილის ხელმძღვანელობით, მას შემდეგ, რაც უშიშროების საბჭომ ვერ მიიღო გადაწყვეტილება ამ საკითხთან დაკავშირებულ ორ სხვადასხვა სესიაზე. სესია 2023 წლის 26 ოქტომბრის მდგომარეობით ამჟამად მიმდინარეობს.

საგანგებო სპეციალური სესია (ESS) არის გაეროს გენერალური ასამბლეის დაუგეგმავი სესია, რომელიც იღებს გადაუდებელ, მაგრამ არასავალდებულო გადაწყვეტილებებს (რეკომენდაციებს) კონკრეტულ საკითხთან დაკავშირებით. ისინი იშვიათია - 2022 წლის აპრილის მდგომარეობით, გაერთიანებული ერების ორგანიზაციის ისტორიაში მხოლოდ თერთმეტი რიგგარეშე სესია ყოფილა.

სპეციალური რიგგარეშე სესიების უმეტესობა მოიცავს ერთ სხდომას — მეათე არის პირველი ESS, რომელიც განახლდა არაერთხელ (მეშვიდე საგანგებო სპეციალური სესია განახლდა ზუსტად ერთხელ). ათზე მეტი ცალკეული „შეხვედრა“ გაიმართა ასამბლეის მიერ მეათე ESS-ზე ყოფნისას, 2000 წლიდან. ის, რომ მეათე სესიაზე ამდენი სხდომა ჩატარდა, საერთაშორისო პოლიტიკაში საკითხის მნიშვნელობის მაჩვენებელია. მას დღემდე აქვს ჩატარებული 30-ზე მეტი შეხვედრა, თითქმის ყოველწლიურად 1997 წლიდან 2009 წლამდე. უახლესი სხდომა ამჟამად მიმდინარეობს 2023 წლის 26 ოქტომბრის მდგომარეობით.

საგანგებო საგანგებო სესიის მექანიზმი შეიქმნა 1950 წელს გენერალური ასამბლეის მიერ, „გაერთიანება მშვიდობისთვის“ რეზოლუციით, რომელმაც აუცილებელი ცვლილებები შეიტანა ასამბლეის იმდროინდელ რეგლამენტში. 

რეზოლუციაში ნათქვამია:... თუ უშიშროების საბჭო, მუდმივი წევრების ერთსულოვნების არარსებობის გამო, ვერ ახორციელებს თავის ძირითად პასუხისმგებლობას საერთაშორისო მშვიდობისა და უშიშროების შენარჩუნებასთან დაკავშირებით ნებისმიერ შემთხვევაში, როდესაც ჩანს, რომ საფრთხე ემუქრება მშვიდობას, მშვიდობის ირღვევა ან აგრესიის აქტი, გენერალური ასამბლეა დაუყოვნებლივ განიხილავს საკითხს, რათა წევრებს მიაწოდოს შესაბამისი რეკომენდაციები კოლექტიური ზომების შესახებ, მათ შორის მშვიდობის დარღვევის ან აგრესიის აქტის შემთხვევაში სამხედრო ძალის გამოყენებასთან დაკავშირებით საჭიროების შემთხვევაში, საერთაშორისო მშვიდობისა და უშიშროების შენარჩუნებასა და აღდგენისთვის. თუ იმ დროს არ არის სესიაზე, გენერალური ასამბლეა შეიძლება შეიკრიბოს საგანგებო რიგგარეშე სესიაზე მისი მოთხოვნიდან ოცდაოთხი საათის განმავლობაში. ასეთი გადაუდებელი საგანგებო სესია დაინიშნება თუ ამას მოითხოვს უშიშროების საბჭო შვიდი წევრის კენჭისყრით ან გაერთიანებული ერების ორგანიზაციის წევრთა უმრავლესობით ...

## სქოლიო
კატეგორია:გაეროს გენერალური ასამბლეის საგანგებო რიგგარეშე სესიები
გამურვა-დათვობია

**გამურვა-დათვობია** () — ქვემო სვანეთის სოფელ ჩიხარეშში (ახალშენის უბანი) ბოსლობის მეორე დღეს (ე.ი. კვირას) გამართული დღესასწაული.

ამ დღეობაზე მონადირეების დასწრება სავალდებულო იყო.

კვირა საღამოს სოფლის ახლოს „ყაენის ყანაში“ (სვ. ყაინი) იკრიბებოდა მთელი „სუმრა“, რომელიც ირჩევდა ორ ყაენს. მათ ხელში ხის დაშნებს აკავებინებდნენ და მთელი ღამის განმავლობაში წესრიგს იცავდნენ. „სუმრა“ ირჩევდა „დათვებად“ ორ მამაკაცს. მათ აცმევდნენ დათვის ტყავებს და ფეხებზე და ხელებზე ამაგრებდნენ მოკლე თხილამურებს (თათების მაგიერ). მამალ „დათვს“ (სვ. კურ დეშდუ) ხისგან გამოთლილ მამაკაცის სარცხვინელი ასოს გამოსახულებას ჰკიდებდნენ და ხელში აძლევდნენ ხის დაშნას.

მამალ და დედალ „დათვებს“ შემოახვევდნენ ხოლმე ცერცვის ჩენჩოს, ნამჯის ნარჩენებს ჩვრებს. მამალი „დათვი“ ხის სარცხვინელ ასოზე ილესავდა დაშნას. დედალი დათვი "წაიქცეოდა და ახდენდნენ სქესობრივი აქტის სიმულაციას. ამ წესს მოჰყვებოდა „მურის წასმა“ (სვ. ლიგუნაშალ//ლიირი) სუმრის ყველა წევრი (ქალი და კაცი) ერთმანეთს სახეზე უსვამდა მურს, პურის ცომს, ნახშირს. სახე გაუმურავი არავინ უნდა დარჩენილიყო. თუ ვინმეს მალული სატრფო ჰყავდა ამ ღამეს, ცდილობდა მასთან შეხვედრას.

ამ დღეობას მოჰყვებოდა ქეიფი უზომო სმითა და ცეკვა-სიმღერით.

„გამურვა-დათვობია“ ბოსლობის დღესასწაულის უშუალო გაგრძლებას წარმოადგენდა და თავიდან ბოლომდე სექსუალური ურთიერთობის ინსცენირების გამომხატველი იყო. მამალი „დათვის“ ბერიკას და საქმისაის მსგავსად მორთვა, ასევე სქესობრივი ექსცესების დემონსტრირება (საქმისაისა და მელია-ტელეფიას მსგავსად).

ორი ყაენის არჩევა, ამ დროს შესრულებული „ლიგუნაშალის“ რიტუალი: სახის შავად შეღებვა, ნახშირით ან მურით, წყალში აზელილი ნაცრის და პურის ცომის სახეზე წასმა, რომელიც მიწის ნაყოფიერების გაზრდის მიზანს ემსახურებოდა, გვაფიქრებინებს, რომ „დათვობია“ / ლიდეშდუნალი/ „მურყვამობა-კვირიაობის“ ციკლში შემავალი დღესასწაული იყო და გენეტურად კვირიას კულტს უკავშირდებოდა.

## იხილეთ აგრეთვე 
* ჰელოუინი

## ლიტერატურა 
* 
* ჯუნის ონიანის სადისერტაციო ნაშრომი (1969 წელი)

## სქოლიო 
კატეგორია:სვანეთი
კატეგორია:ქართული რიტუალები
ზურაბ მეძმარიაშვილი

**ზურაბ (ილამაზ) მეძმარიაშვილი** (დ. 28 აგვისტო, 1924, ს. ბაში, სამტრედიის რაიონი — გ. 2 აპრილი, 2012) — ქართველი მხატვარი, პედაგოგი. საქართველოს სახალხო მხატვარი (1985).

## ბიოგრაფია
1944 წელს დაამთავრა თბილისის სამხატვრო ტექნიკუმი ფერწერის განხრით, 1950 წელს კი — საქართველოს სამხატვრო აკადემიის ფერწერის ფაკულტეტი.

1951 წელს წავიდა სიმფეროპოლში, სადაც სამხატვრო სასწავლებელში ასწავლიდა. 1952 წელს დაბრუნდა თბილისში, ასწავლიდა სამხატვრო სასწავლებელში. 1953 წლიდან  მუშაობდა კინოსტუდია „ქართული ფილმის“ მულტიპლიკაციურ საამქროში დამდგმელ მხატვრად. 1954 წლიდან გადავიდა მხატვრული ფილმების მხატვრად. 1981 წლიდან იყო კინოსტუდია „ქართული ფილმის“ მთავარი მხატვარი. იყო საქართველოს კინემატოგრაფისტთა შემოქმედებითი კავშირის წევრი. დამდგმელი მხატვარია ისეთი ცნობილი ფილმებისა, როგორიცაა: „ჩრდილი გზაზე“ (1956), „საბუდარელი ჭაბუკი“ (1957), „ჯარისკაცის მამა“ (1964), „ნერგები“ (1972), „მშობლიურო ჩემო მიწავ! (რაიკომის მდივანი)“ (1980), „ცხოვრება დონ კიხოტისა და სანჩოსი“ (1989), „მაცხოვრის საფლავზე ანთებული სანთელი“ (2008) და სხვა. 

## ჯილდოები და აღიარება
* 1969 — საქართველოს დამსახურებული მხატვარი
* 1978 — სსრკ წარჩინებული კინემატოგრაფისტის ნიშანი
* 1985 — საქართველოს სახალხო მხატვარი

## ფილმოგრაფია 
### დამდგმელი მხატვარი
* 1954 — ყურშა
* 1956 — ჩრდილი გზაზე
* 1957 — საბუდარელი ჭაბუკი
* 1957 — მე ვიტყვი სიმართლეს
* 1959 — ზვიგენის კბილი
* 1959 — ყვავილი თოვლზე
* 1960 — კარდაკარ
* 1961 — ჭიაკოკონა
* 1963 — ცეროდენა რაინდები
* 1964 — ჯარისკაცის მამა
* 1969 — ღიმილის ბიჭები
* 1969 — დიდედები და შვილიშვილები
* 1972 — ნერგები
* 1975 — აურზაური სალხინეთში
* 1975 — კიბე
* 1976 — გასეირნება თბილისში (ნამდვილი თბილისელი და სხვები)
* 1977 — დაუვიწყარი დღე
* 1980 — მშობლიურო ჩემო მიწავ! (რაიკომის მდივანი)
* 1981 — ძნელი დასაწყისი
* 1989 — ზმანებანი აღლუმებს შორის
* 1989 — ცხოვრება დონ კიხოტისა და სანჩოსი
* 1989 — დღესასწაული დღესასწაულის მოლოდინში
* 2008 — მაცხოვრის საფლავზე ანთებული სანთელი

## რესურსები ინტერნეტში 
* 
* ზურაბ მეძმარიაშვილი — ეროვნული ფილმოგრაფია
* 

## სქოლიო
კატეგორია:დაბადებული 28 აგვისტო
კატეგორია:დაბადებული 1924
კატეგორია:გარდაცვლილი 2 აპრილი
კატეგორია:გარდაცვლილი 2012
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:ქართველი მხატვრები
კატეგორია:მხატვრები ანბანის მიხედვით
კატეგორია:საქართველოს სსრ-ის სახალხო მხატვრები
კატეგორია:საქართველოს სსრ-ის დამსახურებული მხატვრები
თომას ფრენსის დიქსი

**თომას ფრენსის დიქსი** (; დ. 13 დეკემბერი, 1819, ლონდონი, ინგლისი — გ. 6 ნოემბერი, 1895, იქვე) — ინგლისელი მხატვარი. პორტრეტისტი, ისტორიული ფერმწერი.

განათლება ლონდონის სამხატვრო აკადემიაში მიიღო. მისი ნამუშევრების გამოფენა ეწყობოდა ხელოვნების სამეფო აკადემიაში 1941 წლიდან მის გარდაცვალებამდე, 1895 წლამდე. 

## გალერეა

ფაილი: Thomas_Francis_Dicksee_-_Ophelia_-_Google_Art_Project.jpg | ოფელია, 1864
ფაილი: Thomas_Francis_Dicksee,_Ophelia.jpg | ოფელია, 1865
ფაილი: Ophelia_-_oil_painting.jpg | ოფელია, 1873
ფაილი: Juliet_on_the_Balcony.jpg | ჯულიეტა აივანზე, 1875
ფაილი: Juliet_oil_painting.jpg | ჯულიეტა, 1877
ფაილი: Thomas_Francis_Dicksee_-_Beatrice.jpg | ბეატრიჩე, 1883
ფაილი: Thomas Francis Dicksee (1819-1895) - Ideal Portrait of Lady Macbeth - WAG 3060 - Walker Art Gallery.jpg | 1870
ფაილი: T_F_Dicksee_-_Cleopatra.jpg | კლეოპატრა, 1876
ფაილი: Christ_of_the_Cornfield.jpg | 1883

## რესურსები ინტერნეტში
* 

## სქოლიო
კატეგორია:დაბადებული 13 დეკემბერი
კატეგორია:დაბადებული 1819
კატეგორია:გარდაცვლილი 6 ნოემბერი
კატეგორია:გარდაცვლილი 1895
კატეგორია:ინგლისელი მხატვრები
კატეგორია:XIX საუკუნის მხატვრები
კატეგორია:მხატვრები ანბანის მიხედვით
კატეგორია:ლონდონში დაბადებულები
გოჩაშვილი

საკუთარი სახელი **გოჩაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ბესარიონ გოჩაშვილი — სპორტსმენი (თავისუფალი ჭიდაობა)
* გიორგი გოჩაშვილი — XVI საუკუნის პოლიტიკური მოღვაწე
* გიორგი გოჩაშვილი — საბჭოთა სამეურნეო და სახელმწიფო მოხელე
* იორამ გოჩაშვილი — XVII საუკუნის პოლიტიკური მოღვაწე

## იხილეთ აგრეთვე
* გოჩაშვილები — ბაგრატიონთა განშტოება

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ავდის ტბა

**ავდის ტბა** () — ნამდინარევი ტბა უკრაინაში, ჩერნიჰივის ოლქის კორიუკივკის რაიონის სოფელ მაქსაკის სიახლოვეს, მდინარე დესნის მარჯვენა ნაპირზე. დესნასთან დაკავშირებულია ტოტით, რომელიც ზაფხულში ზოგჯერ შრება. ტბის ქვაბული წაგრძელებული ფორმისაა, სიგრძით 1400 მ, სიგანით 100 მ. ნაპირები მაღალი და ციცაბოა. გარშემო ტყეები და ბუჩქნარებია. ფართობი 0,14 კმ², სიღრმე 4 მეტრი, გამჭვირვალობა 1 მეტრამდე. ძირითადად იკვებება ატმოსფერული და მიწისქვეშა ტბებით, ასევე წყალს იღებს დესნიდანაც. ზამთარში იყინება. ზაფხულში წყლის ტემპერატურა +18–19 °С-მდე თბება. ფსკერი დაფარულია ლამით, ნაპირზე იზრდება ლელი, გავრცელებულია თეთრი დუმფარაც. მდიდარია თევზით (ლოქორია, კარჩხანა, წერი, ქორჭილა); ნაპირებზე ბუდობენ ლელწამები, ბულბულისებრი ჭრიჭინა მეჩალია და სხვა ფრინველები.

## სქოლიო 
კატეგორია:უკრაინის ტბები
კატეგორია:ტბები ანბანის მიხედვით
ავერიანის ტბა

**ავერიანის ტბა** (), *ბურიაკი* () — ტბა უკრაინაში, ხერსონის ოლქის ჰენიჩესკის რაიონის სოფელ ზაოზერნეს სიახლოვეს. სიგრძე 2 კმ, სიგანე 1 კმ-მდე, ფართობი 1,7 კმ², სიღრმე 1,5 მეტრამდე. ნაპირები დაცემული და დაჭაობებულია. ტბის ქვაბული ლაგუნური წარმოშობისაა, აქვს მოგრძო-ოვალური ფორმა. იკვებება მიწისქვეშა წყლებით და, ნაწილობრივ, ატმოსფერული ნალექებით. წყალი მინერალიზებულია (20-ზე მეტი გ/ლ). ფსკერი დაფარულია ლამით. ნაპირებზე იზრდება ლელი, ისლი; ტბაში — წყალმცენარეები, ბევრია მოლუსკები და სხვა უხერხემლოები. წყალს იყენებენ ტექნიკური საჭიროებებისთვის.

## სქოლიო 
კატეგორია:უკრაინის ტბები
კატეგორია:ტბები ანბანის მიხედვით
თომას გეინსბორო

**თომას გეინსბორო** (; დ. 14 მაისი, 1727, სადბერი, საფოლკის საგრაფო, ინგლისი — გ. 2 აგვისტო, 1788, ლონდონი) — ინგლისელი მხატვარი. პეიზაჟისტი, პორტრეტისტი, გრავიორი. 

გეინსბორო მის ერთ-ერთ კონკურენტ, სერ ჯოშუა რეინოლდზთან ერთად (რომელთან ერთად ხელოვნების სამეფო აკადემიის დამფუძნებელი წევრი იყო) XVIII საუკუნის მეორე ნახევრის ერთ-ერთ მნიშვნელოვან ბრიტანელ მხატვრად არის მიჩნეული. რიჩარდ უილსონთან ერთად ითვლება XVIII საუკუნის ბრიტანული პეიზაჟის სკოლის შემქმნელად. 

## ბიოგრაფია
თომას გეინსბორო მეცხრე შვილი იყო ჯონ და მერი გეინსბოროების მრავალშვილიან ოჯახში. ბავშვობაში გატაცებული იყო ცხოველების ფიგურების ძერწვით და ხატვით. 13 წლის ასაკში მშობლები დაითანხმა, რომ ლონდონში გაეშვათ ხელოვნების შესასწავლად. ამის შემდეგ ის დამოუკიდებლად ირჩენდა თავს. 

მხატვარი თავს პეიზაჟისტად თვლიდა, მაგრამ აკადემიურ ხელოვნებაში „დაბალ ჟანრად“ მიჩნეული პეიზაჟი იმ პერიოდში ინგლისში პოპულარული არ იყო და მისთვის საკმარისი შემოსავალი არ მოჰქონდა. 1949 წელს მან შექმნა პორტრეტისა და პეიზაჟის კომპოზიციით „ენდრიუსების საოჯახო პორტრეტი“. გეინსბორო ცნობილი გახდა ქალთა პორტრეტებით, რომლებიც შექმნილი იყო ვან დეიკის ძლიერი გავლენით.

1784 წელს გეინსბოროს კონფლიქტი მოუვიდა ხელოვნების სამეფო აკადემიასთან, სადაც მისი ნახატები იყო გამოფენილი. ის თვლიდა, რომ მისი სურათები მაღლა ეკიდა და დაბლა ჩამოწევა მოითხოვა. აკადემიამ უპასუხა, რომ ეს ეწინააღმდეგებოდა საერთო წესებს და სხვა მხატვრების ინტერესებს შელახავდა. შედეგად, გეინსბორომ ყველა თავისი სურათი აკადემიიდან წამოიღო და სახლში აწყობდა გამოფენებს. აკადემიის გამოფენებში კი  სიცოცხლის ბოლომდე აღარ მიუღია მონაწილეობა. 

## ხსოვნა
ლონდონის ერთ-ერთ რაიონში (კიუ) ქუჩას გეინსბოროს სახელი დაერქვა.

სადბერიში, სახლში, სადაც მხატვარი დაიბადა, 1958 წელს გაიხსნა გეინსბოროს სახლ-მუზეუმი.

## გალერეა

ფაილი: Thomas_Gainsborough_-_Portrait_of_a_Lady_in_Blue_-_WGA8414.jpg | 
ფაილი: Thomas_Gainsborough_Lady_Georgiana_Cavendish.jpg | 
ფაილი: The_Painter's_Daughters_with_a_Cat,_by_Thomas_Gainsborough_017.jpg | 
ფაილი: Thomas_Gainsborough_015.jpg | 
ფაილი: Portrait_of_Ann_Ford_(Gainsborough).jpg | 
ფაილი: Thomas_Gainsborough,_Frances_Browne,_Mrs_John_Douglas_(1746_-_1811),_1783-84_at_Waddesdon_Manor.jpg | 
ფაილი: Thomas_Gainsborough_-_Mr_and_Mrs_Andrews.jpg |
ფაილი: Cornard_Wood.png | 
ფაილი: Thomas_Gainsborough_-_Landscape_with_Milkmaid_-_Google_Art_Project.jpg | 
ფაილი: Thomas_Gainsborough_-_Coastal_Landscape_with_a_Shepherd_and_His_Flock_-_Google_Art_Project.jpg | 

## რესურსები ინტერნეტში
* 
* British Paintings in the Metropolitan Museum of Art, 1575-1875.

## სქოლიო
კატეგორია:დაბადებული 14 მაისი
კატეგორია:დაბადებული 1727
კატეგორია:გარდაცვლილი 2 აგვისტო
კატეგორია:გარდაცვლილი 1788
კატეგორია:ინგლისელი მხატვრები
კატეგორია:XVIII საუკუნის მხატვრები
კატეგორია:მხატვრები ანბანის მიხედვით
აჯამკა

**აჯამკა** () შეიძლება აღნიშნავდეს:
* აჯამკა — მდინარე უკრაინაში, ინგულის მარცხენა შენაკადი;
* აჯამკა — სოფელი უკრაინაში, კიროვოჰრადის ოლქის კროპივნიცკის რაიონში.
აჯამკა (მდინარე)

**აჯამკა** () — მდინარე უკრაინაში, კიროვოჰრადის ოლქის კროპივნიცკის რაიონში. ინგულის მარცხენა შენაკადი (სამხრეთის ბუგის აუზი). სიგრძე 61 კმ, აუზის ფართობი 614 კმ².  სათავე აქვს მაღლობზე (ზღვის დონიდან 222,5 მეტრი), სოფელ ბოჰდანივკის დასავლეთით. შენაკადების საერთო სიგრძე დაახლ. 91 კმ-ია, მათ შორის ყველაზე დიდია: სერებრიანკა, ჩორნა, მოკრა-ბალკა, ჩერვონი-იარი. ჩამონადენი დარეგულირებულია, მდინარეზე არის 29 ტბორი და წყალსაცავი საერთო მოცულობით 9,7 მლნ. მ³; სარკის ფართობით მათ შორის უდიდესია აჯამკისა (130 ჰა) და კლინცის (87 ჰა). იყენებენ წყალმომარაგებისათვის, მეთევზეობისათვის, სარწყავად. მდინარის ხეობაშია ბუნების უნიკალური პალეონტოლოგიური და გეოლოგიური ობიექტები. პალეოგენურ ქვიშაქვებში აღმოჩენილია საბალის გვარის პალმების ანაბეჭდები. აჯამკის ორნითოლოგიურ ნაკრძალში დაცულია რუხი ყანჩების კოლონია.

## სქოლიო 
კატეგორია:უკრაინის მდინარეები
დავარაშვილი

საკუთარი სახელი **დავარაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით დავარაშვილი — მეან-გინეკოლოგი
* მოსე დავარაშვილი — საზოგადო მოღვაწე, რაბინი

კატეგორია:ქართული გვარები